《次韵奉答何亲丈见贺得子》
明代·杨起元

生辰得子笑颜开，惊动高亲好句来。秋晚枯杨还发柹，月明老蚌果成胎。

椿萱万里南瞻斗，弓襡三旬蚤报禖。是日殷勤洁汤饼，须攀一醉共恢台。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。